JAV Ryšių korpuso Aeronautikos skyrius
JAV Ryšių korpuso Aeronautikos skyrius (angl. Aeronautical Division, U.S. Signal Corps) – 1907–1904 m. egzistavusi JAV karinė organizacija, Jungtinių valstijų karinių oro pajėgų pradininkė. Aeronautikos skyrius 1908–1909 m. įsigijo pirmuosius lėktuvus, kūrė aviatorių apmokymo mokyklas, įvedė pilotų kvalifikacijos vertinimo sistemą. Jis 1903 m. suformavo pirmąjį JAV karinės aviacijos dalinį – 1-ąją žvalgybos eskadrilę (angl. 1st Reconnaissance Squadron), tada vadintą 1-ąją aero eskadrile (angl. 1st Aero Squadron). Aeronautikos skyrius apmokė 53 pilotus (51 karininką ir 2 kareivius). 13 pilotų žuvo lėktuvų avarijose. 1914 m. buvo įkurta JAV Ryšių korpuso aviacijos sekcija, o aeronautikos skyrius buvo šios sekcijos dalimi. 1918 m. balandį JAV Karo departamentas, nepatenkintas Aviacijos sekcijos neefektyvumu mobilizuojant aviaciją Pirmajam pasauliniam karui, sukūrė Karinės aeronautikos skyrių (angl. Division of Military Aeronautics), kuris po 4 dienų tapo naujai įkurtos JAV Armijos Oro tarnybos (angl. Air Service, United States Army) dalimi.